Bratislavský seniorát

Bratislavský seniorát (v plnom znení Bratislavský seniorát Evanjelickej cirkvi augsburského vyznania na Slovensku, v skratke BAS) je cirkevnou organizačnou jednotkou Evanjelickej cirkvi a. v. na Slovensku na druhom stupni, do ktorej je zahrnutých 28 cirkevných zborov, z ktorých 14 sa nachádza v Bratislavskom kraji v okresoch Malacky (okres) (Veľké Leváre), Pezinok (okres) (Limbach, Modra, Modra-Kráľová , Pezinok, Pezinok-Grinava, Svätý Jur), Senec (okres) (Dunajská Lužná, Senec) a 5 okresoch Bratislavy I - V (Bratislava-Dúbravka, Bratislava Legionárska, Bratislava-Petržalka, Bratislava-Prievoz, Bratislava-Rača, Bratislava Staré Mesto) a 14 v Trnavskom kraji v okresoch Dunajská Streda (okres) (Dunajská Streda, Šamorín), Galanta (okres) (Dolné Saliby, Galanta, Horné Saliby, Pusté Úľany, Sládkovičovo, Veľké Úľany – Jelka, Veľký Grob – Čataj), Hlohovec (okres) (Hlohovec, Horné Zelenice), Piešťany (okres) (Piešťany, Vrbové) a Trnava (okres) (Trnava). Seniorát patrí do Západného dištriktu. Seniorát sídli v sídle cirkevného zboru seniora.

Seniori 
 2015 doc. ThDr. Sidonia Horňanová, PhD.  (CZ Modra-Kráľová )
 2008 - 2014 Mgr. Boris Mišina (CZ Bratislava)
 1996 - 2008 Miroslav Jäger
 1990 - 1996 Ján Podlesný
  1964- 1990 Prof. ThDr. Karol Gábriš (CZ Pezinok)
 1926 Vladimír Jurkovič (CZ Modra-Kráľová)

Cirkevné zbory 
Bratislava-Dúbravka s diasporou tvorenou okresom Bratislava IV (okrem mestskej časti Lamač), mestom Stupava a obcou Vysoká pri Morave.
Bratislava Legionárska s diasporou tvorenou mestskými časťami Nové Mesto, Lamač, časťou územia mestskej časti Staré Mesto (územie na východ od hranice, ktorá vedie ulicami Žabotova, Štefanovičova, Námestie Slobody severovýchodná a juhovýchodná strana námestia, Jánska, Mickiewiczova, ul. 29. augusta a Mlynské Nivy, pričom tieto ulice spadajú do obvodu Zboru) a katastrálne územie Trnávka v mestskej časti Ružinov
Bratislava-Petržalka s filiálkou Rusovce
Bratislava-Prievoz s diasporou v mestských častiach Ružinov (Prievoz, Ostredky, Trávniky, Štrkovec, Pošeň, Nivy, Vlčie Hrdlo, Pálenisko), Podunajské Biskupice (Komárov, staré Biskupice, Medzijarky, Dolné Hony) a Vrakuňa (Stará a Nová Vrakuňa, Dolné Hony), s filiálkou v Moste pri Bratislave s diasporou Malinovo, Tomášov a Zálesie.
Bratislava-Rača s filiálkami Bernolákovo a Ivanka pri Dunaji 
Bratislava Staré Mesto je mestská časť Bratislava Staré Mesto mimo územia patriaceho CZ Bratislava Legionárska
Dolné Saliby s filiálkami Hrušov a, Dolný Chotár 
Dunajská Lužná s filiálkami Alžbetin Dvor a Rovinka 
Dunajská Streda s diasporou tvorenou 45 obcami
Galanta s filiálkami Matúškovo, Kajal a Topoľnica
Hlohovec s filiálkami Sasinkovo a Pastuchov
Horné Saliby 
Horné Zelenice s fíliálkou Siladice a diasporami v Čepeň, Šúrovce, Trakovice, Bučanoch, Šulekovo – Terezov a Dolné Zelenice
Limbach
Modra s filiálkou Vinosady 
Modra-Kráľová 
Pezinok s filiálkou Viničné
Pezinok-Grinava
Piešťany k matkocirkvi patria Piešťany a ich časť Kocurice s diasporami Banka, Moravany nad Váhom, Hubina, Ducové, Ostrov – časť Malé Orvište, Veľké Orvište, Bašovce, Pobedim, Horná Streda, Dolné Voderady, Drahovce, Ratnovce, Sokolovce, Jalšové a s dcérocirkvou Nová Lehota
Senec s filiálkami Hurbanova Ves a Réca 
Sládkovičovo s filiálkou Malá Mača a diasporou Veľká Mača
Svätý Jur 
Šamorín s filiálkou Veľká Paka 
Trnava s filiálkou Sereď
Veľké Leváre s filiálkou Malacky
Veľké Úľany − Jelka
Veľký Grob − Čataj s filiálkou Pusté Úľany( do 1.1.2016 samostatný CZ)
Vrbové s filiálkou Prašník a diasporami Borovce, Dechtice, Dobrá Voda, Dolný Lopašov, Dubovany, Chtelnica, Kočín, Krakovany, Lančár, Nižná, Pečeňady, Rakovice, Šípkové, Šterusy, Trebatice, Veľké Kostoľany a Veselé

Počet členov 
Zo štúdie pre nové usporiadanie mal BAS v Bratislavskom kraji 13 911 a v Trnavskom kraji 9 781, čo je spolu 23 692 členov.

Externé zdroje 
Bratislavský seniorát na ECAV.sk
Ústava ECAV na Slovensku

Referencie 

Evanjelické cirkevné senioráty na Slovensku
Seniorát